- ఆరు వారాల గరిష్ఠానికి సూచీలు
- నేడు మార్కెట్లుకు సెలవు
ముంబయి : వినియోగదారుల ద్రవ్యోల్బణం సూచీలో తగ్గుదల, పారిశ్రామికోత్పత్తి సూచీ పుంజుకోనుందన్న అంచనాలకు తోడు రిలయన్స్‌ ఇండిస్టీస్‌, ఎల్‌అండ్‌టి లాంటి షేర్లు రాణించడంతో సోమవారం దేశీయ స్టాక్‌ మార్కెట్లు ఆరు వారాల గరిష్ట స్థాయి నమోదయ్యాయి. ఈ నేపధ్యంలోనే బిఎస్‌ఇ సెన్సెక్స్‌ 165.06 పాయింట్లు లేదా 0.57 శాతం రాణించి 29,044.44 వద్ద ముగిసింది. నేషనల్‌ స్టాక్‌ ఎక్సేంజీ నిఫ్టీ 53.65 పాయింట్లు లేదా 0.61 శాతం పెరిగి 8,834 వద్ద నమోదయ్యింది. గత మార్చి3న మార్కెట్లు ఈ స్థాయిలో నమో దయ్యాయి. మంగళవారం అం బేడ్కర్‌ జయంతి కావడంతో భారత స్టాక్‌ మార్కెట్లకు సెలవు. దీంతో మదుపర్లు కూడా కొంత ముందస్తు కొనుగోళ్లకు మొగ్గు చూపారని బ్రోకర్లు పేర్కొన్నారు. నిఫ్టీలో ఐడియా సెల్యూలర్‌, భారతీ ఎయిర్‌టెల్‌, భెల్‌, సన్‌ఫార్మా స్యూటికల్‌, కెయిర్న్‌ షేర్లు అధిక లాభాలు సాధించిన వాటిలో ముందు వరుసలో ఉన్నాయి. మరోవైపు మహీంద్రా అండ్‌ మహీంద్రా, ఎసిసి, టాటా మోటార్స్‌, గెయిల్‌, సెసా స్టెరిలైట్‌ షేర్లు అధిక నష్టాలు చవి చూశాయి. బిఎస్‌ఇలో మిడ్‌క్యాప్‌ సూచీ 0.3 శాతం, స్మాల్‌క్యాప్‌ సూచీ 0.8 శాతం చొప్పున పెరిగాయి. బిఎస్‌ఇలో కన్సూమర్‌ డ్యూరె బుల్స్‌, కాపిటల్‌ గూడ్స్‌, వైద్య సూచీలు రాణించాయి. కెజి-డి6లో రిలయన్స్‌ ఇండిస్టీస్‌ కొత్త గ్యాస్‌ క్షేత్రాలను కొనుగొందన్న వార్తల నేపథ్యంలో ఆ కంపెనీ షేరు వరుసగా ఐదో రోజూ పెరిగింది. రిల్‌ షేర్‌ 2 శాతం, ఎల్‌అండ్‌టి 2.2 శాతం, భెల్‌ 3.4 శాతం, హెచ్‌డిఎఫ్‌సి 1 శాతం చొప్పున రాణిం చాయి. మొత్తంగా మదుపర్ల మద్దతుతో బిఎస్‌ఇలో 1,670 స్టాక్స్‌ లాభాల్లో ముగియగా, మరోవైపు 1,040 స్టాక్స్‌ నష్టాలను చవి చూశాయి.
మీ స్నేహితులకు రికమెండ్ చెయ్యండి